Яны дагэтуль лічаць, што жыць трэба па адным сцэнары, а любое адхіленне ад гэтай нормы — хвароба, якую абавязкова трэба лячыць, бо гэта раздрай, самаволка і амаральна. Нібыта наш свет — адна вялікая казарма, дзе кожны “нармальны” — маленькі камісар з маўзерам, што стаіць на варце аховы парадку і дысцыпліны. Але ж гэта працавала ў мілітарысцкім духу СССР, а цяпер з кім ваяваць Беларусі? З пірсінгам, сэксуальным выбарам і тату? Каламбур, але атрымліваецца, што так. Замест паганых капіталістаў у ЗША — амаральная Еўропа, што загнівае, а замест ленінскага атэізму — радыкальнае хрысціянства. Дзякуй багам, што гэтая тэндэнцыя не настолькі жудасная, як у Расіі, але нельга сцвярджаць, што ў Беларусі сітуацыя нашмат лепшая.